60. ΠΡΑΞΗ ΣΥΜΒΟΥΛΙΟΥ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ.46 της 21 Δεκ.2000-18 Ιαν.2001 (ΦΕΚ Α΄4) Κανονισμός λειτουργίας του Συστήματος Διακανονισμού Εντολών Πληρωμής σε ευρώ σε Συνεχή Χρόνο  ΕΡΜΗΣ. Αφού έλαβε υπόψη: α)Τα άρθρ.2, 35Α και 55 του Καταστατικού της Τράπεζας της Ελλάδος (Νόμ.2832/2000). β)Την Κατευθυντήρια Οδηγία της Ευρωπαϊκής Κεντρικής Τράπεζας ΕΚΤ/2000/9, σχετικά με το Διευρωπαϊκό Αυτοματοποιημένο Σύστημα Ταχείας Μεταφοράς Κεφαλαίων σε Συνεχή Χρόνο («TARGET»). γ) Την Πράξη ΣΝΠ 45/19.12.000 σχετικά με τα μέσα και τις διαδικασίες άσκησης νομισματικής πολιτικής από την Τράπεζα της Ελλάδος. δ)Τη σκοπιμότητα ενοποίησης του Συστήματος ΕΡΜΗΣ σε δραχμές και του Συστήματος ΕΥΡΩΕΡΜΗΣ σε ενιαίο Σύστημα Διακανονισμού Εντολών Πληρωμής σε ευρώ σε Συνεχή Χρόνο («Σύστημα Ερμής¨), ΑΠΟΦΑΣΙΣΕ τα ακόλουθα: 1. Από την 1η Ιαν.2001 τίθεται σε ισχύ ο «Κανονισμός Λειτουργίας του Συστήματος Διακανονισμού Εντολών Πληρωμής σε ευρώ σε Συνεχή Χρόνο ΕΡΜΗΣ» συμπεριλαμβανομένων των Παραρτημάτων του, ο οποίος αποτελεί αναπόσπαστο τμήμα της παρούσας Πράξης. (Αντί για τη σελ.124,125) Σελ. 124,125(α) Τεύχος 1443 Σελ. 19 Έλεγχος της πίστεως 12.Θ.β.55-60 2.α) Από την 1η Ιαν.2001 παύουν να ισχύουν οι Κανονισμοί Λειτουργίας των Συστημάτων ΕΡΜΗΣ σε δραχμές και ΕΥΡΩ-ΕΡΜΗΣ που τέθηκαν σε ισχύ με την Πράξη ΣΝΠ 10/22.12.98. β) Επίσης, από την 1η Ιαν.2001 παύει να ισχύει η Πράξη ΣΝΠ11/22.12.98, με την οποία εγκρίθηκε η παροχή ενδοημερήσιας πίστωσης σε ευρώ από την Τράπεζα της Ελλάδος προς τα πιστωτικά ιδρύματα στο πλαίσιο του Συστήματος ΕΥΡΩ-ΕΡΜΗΣ. Από την 1η Ιαν.2001 η παροχή ενδοημερήσιας πίστωσης διέπεται από τις αντίστοιχες διατάξεις της Πράξης ΣΝΠ 45/19.12.2000 και του Κανονισμού Λειτουργίας του Συστήματος Ερμής που εγκρίνεται με την παρούσα Πράξη. 3.Εξουσιοδοτείται: α) η Διεύθυνση Νομισματικής Πολιτικής και Τραπεζικών Εργασιών: i) να αξιολογεί και να αποδέχεται αιτήσεις συμμετοχής στο Σύστημα Ερμής και ii) να καθορίζει το ποσό αποζημίωσης, σύμφωνα με τον Κανονισμό Λειτουργίας του Συστήματος Ερμής β)ο Διευθυντής της ως άνω Διεύθυνσης για την υπογραφή της Σύμβασης Συμμετοχής των μελών στο Σύστημα Ερμής. Εξουσιοδοτούνται, επίσης, η Διεύθυνση Νομισματικής Πολιτικής και Τραπεζικών Εργασιών και η Διεύθυνση Πληροφορικής και Οργάνωσης για τη διενέργεια τεχνικής ή διαδικαστικής φύσεως αλλαγών στον Κανονισμό Λειτουργίας του Συστήματος Ερμής. Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού. Ακολουθεί: ΚΑΝΟΝΙΣΜΟΣ ΛΕΙΤΟΥΡΓΙΑΣ ΣΥΣΤΗΜΑΤΟΣ ΔΙΑΚΑΝΟΝΙΣΜΟΥ ΕΝΤΟΛΩΝ ΠΛΗΡΩΜΗΣ ΣΕ ΕΥΡΩ ΣΕ ΣΥΝΕΧΗ ΧΡΟΝΟ  «ΣΥΣΤΗΜΑ ΕΡΜΗΣ» Σελ. 124,126(α) Τεύχος 1443 Σελ. 20 